Rose

**Rose**er en mindre skurk i TBA 2 og en anti-helt i TBA 3. Hun er en hesteudlejer og fiskesælger i Polis, som bliver hyret af Eventyrerne til at hurtigt fragte dem rundt i landet. Efter at hun er skyld i at gruppen ikke når frem til Orrotiuses familie før at Skyggekrigerne angreber kommer hun dog i konflikt med Eventyrerne. Hun viser sig sidenhen at have været en mere direkte antagonist, da Den Ukendte Konge afslører sit forhold til hende.

## Baggrund

Ikke meget vides om Roses baggrund. På et tidspunkt mødte hun Bjørnar Haraldsen, og de to startede et romantisk forhold. Da Bjørnar fandt ud af at hans ærkerivaler Constantine og Orrotius var ved at vende tilbage til Thabruatis efter 5 år til søs, valgte han at sende Rose til Polis, så hun kunne holde øje med dem når de ankom. Hendes mission var at spionere på dem, og holde dem væk fra at komme i vejen for Bjørnars planer. Hun valgte at gå under dække som en fiskehandler og vogn/heste udlejer, da hun var overbevist om at Eventyrerne ville have brug for enten fisk eller heste når de ankom.

## Under TBA 2

### Mødet i Polis

Rose møder Eventyrerne da de kommer i land efter deres lange sørejse. Efter 5 år på havet har gruppen et ønske om at tage til en masse steder i Thabruatis, og finde ud af hvordan alting står til. Da de ser Rose sælge fisk og heste henvender de sig derfor til hende, i håb om at hun kan leje dem en vogn, så de lettere kan rejse rundt.

De spørger Rose om de kan leje hende som chauffør af en vogn, men hun siger nej. Hun er derefter meget konfronterende overfor dem, og spørger om de ikke selv kan ride. De siger at de ville føle sig mere finde med en chauffør, hvortil at hun siger at de ikke ligefrem ligner nogen der er fine. De forklarer derfor deres rolle i Kronekuppet, og at de kender Kong Gladiolus. Hun afslører så, til heltenes store forbløffelse, at kongen har været død i 3 år. De spørger oprevede om hvem der så er konge, men Rose kræver betaling for at svare. De siger at de bare vil spørge nogen andre så, hvilket får hende til at trække i land og give dem en forklaring. Hun forklarer så hvad der er sket, hvordan Den Ukendte Konge har magten, og at Collins er forsvundet. Hun forklarer også at Skyggekrigerne, kongens mænd, udrydder racer der ikke er mennesker. Det får Constantine og Orrotius til at indse at deres folk nok er i fare for at blive dræbt. Det får dem til hastigt at ville til Satyrskoven og Skeldvogt, og Rose går med på at fragte dem derhen, for en meget høj pris. Hun prøver også at snyde dem til at købe nogle gulerødder, men de falder ikke for den.

### Konfrontationen ved Satyrskoven

Efter at have rejst noget tid siger Rose at de skal slå lejr for natten så de først ankommer morgenen efter, da folk ikke sover når de når frem. Orrotius er uenig, og siger at satyrer danser natten lang. Rose nægter dog at fortsætte, og de er derfor tvunget til at blive. Næste morgen forsætter de, og når rimeligt hurtigt frem. Orrotius peger vej det sidste stykke i stilhed, fordi Rose kræver at han ikke taler. Rose bliver tilbage mens Orrotius og Constantine går ind til hvor satyrerne burde være.

De finder byen brændt, og stort set alle satyrerne døde, inklusiv Orrotiuses forældre. Benedicia, den eneste overlevende de finder, fortæller Orrotius om hvordan Skyggekrigerne var kommet den nat. Orrotius bliver vred, og bebrejder Rose, da de ville være nået frem før Skyggekrigerne hvis ikke de havde pauset om natten. Han stormer ud og konfronterer Rose. Rose viser dog ingen empati omkring Orrotiuses døde familie, og er bare sur over at blive bebrejdet. Hun nægter, på en sassy måde, at have noget ansvar. Orrotius nægter derfor at følges med Rose længere. De ender derfor med at begå mytteri mod hende. De smider hende af vognen, og efterlader hende i skoven med en enkelt pil, som hun kan bruge til selvmord, da det er den klassiske pirat ting at gøre. Mens de ridder væk fra hende kan de hører hende i baggrunden råbe: "En dag vil I komme til at fortryde det her!".

### Forholdet til den Ukendte Konge

Rose dukkede ikke op igen i løbet af Eventyrernes Rejse, og de fik med succes startet et oprør mod Den Ukendte Konge, som de så konfronterede, og fandt ud at han var Bjørnar Haraldsen. Bjørnar er overrasket over at blive kaldt Den Ukendte Konge, da han troede at folk kaldte ham ved det mere logiske navn Den Navneløse Konge. Eventyrerne forklarer så at de havde fået hans kaldenavn fra en kvinde kaldet Rose, og at de bare havde accepteret det. Til alles store forbløffelse afslører Bjørnar at han godt kender Rose. Hun er hans elskerinde! Eventyrerne regner ud at hendes mål derfor bare var at spionere på dem, og stoppe dem fra at være for meget i vejen, indtil at Bjørnar kunne få sin hævn på dem. De spørger om hun også er der, men Bjørnar fortæller at hun er gemt væk et sikkert sted.

I den efterfølgende kamp dræbes Bjørnar, og hans regime falder. Rose mister derved sin magt. Det vides ikke hvad der skete med Rose efterfølgende, men hun er sandsynligvis gået under jorden, da hun vidste at hvis nogen fandt hende, ville hun stilles for retten for sin involvering i folkemord.